ΓΡΑΠΤΗ ΕΡΩΤΗΣΗ E-3357/01

υποβολή: Rodi Kratsa-Tsagaropoulou (PPE-DE) προς την Επιτροπή

(5 Δεκεμβρίου 2001)

Θέμα: Αφγανιστάν και ανθρωπιστική βοήθεια της Ευρωπαϊκής Ένωσης

Ως συνέχεια ερώτησής μου προς το Συμβούλιο αναφορικά με την αποτροπή καλλιέργειας και διάθεσης οπίου από τους Αφγανούς γεωργούς (το οποίο στην απάντηση του (Η-0856/01(1)) μεταξύ άλλων με παραπέμπει σε σας), θα ήθελα να πληροφορηθώ αναφορικά με τις προτεραιότητες που έχει θέσει η Επιτροπή (ECHO) για τη χρήση της άμεσης ανθρωπιστικής βοηθείας για την αντιμετώπιση των επειγουσών αναγκών (25 εκατομμύρια ευρώ), αλλά και σε ένα δεύτερο βαθμό για την μακροπρόθεσμη αξιοποίηση του συνολικού ποσού των 320 εκατομμυρίων ευρώ που έχει ήδη αποφασισθεί να διατεθεί στη χώρα.

Στα πλαίσια δε αυτής της ανθρωπιστικής βοηθείας και του σχεδίου ανάπτυξης και ανασυγκρότησης της χώρας σκοπεύει η Επιτροπή, και αν ναι με ποιους τρόπους, να προωθήσει την πολιτική αποτροπής των γεωργών από επιστροφή στις καλλιέργειες οπίου αλλά και πώλησης τουπάρχοντος στοκ από τους παραγωγούς·

(1) Γραπτή απάντηση της 14.11.2001.

Απάντηση του κ. Nielson Εξ ονόματος της Επιτροπής

(5 Μαρτίου 2002)

Η Επιτροπή, μέσω της Υπηρεσίας Ανθρωπιστικής Βοήθειας (ECHO), είναι, μετά τις Ηνωμένες Πολιτείες, ο μεγαλύτερος χορηγός βοήθειαςπέρ του Αφγανιστάν στον τομέα της ανθρωπιστικής βοήθειας- 150 εκατομμύρια ευρώ από το 1993. Στο ποσό αυτό πρέπει να προστεθούν οι συνεισφορές των άλλωνπηρεσιών της Επιτροπής, των γενικών διευθύνσεων Ανάπτυξης (DEV)/Υπηρεσία Συνεργασίας Europe Aid (AIDCO) και Εξωτερικών Σχέσεων (RELEX) αντίστοιχα, στο πλαίσιο της επισιτιστικής βοήθειας και της βοήθειαςπέρ των Αφγανών προσφύγων· συνεπώς, από το 1991, η Ένωση χορήγησε στους αφγανικούς πληθυσμούς περισσότερα από 430 εκατομμύρια ευρώ.

Το 2001, η ECHO κινητοποίησε 54,7 εκατομμύρια ευρώ. Με την επισιτιστική βοήθεια (28 εκατομμύρια ευρώ), τη βοήθεια στα εκτοπισθέντα στις γειτονικές χώρες άτομα (22,5 εκατομμύρια ευρώ), και με τη βοήθεια για την εκκαθάριση των ναρκοπεδίων (περίπου 10 εκατομμύρια ευρώ), το σύνολο της βοήθειας που διαχειρίστηκε η Επιτροπήπέρ του αφγανικού λαού το 2001 ανέρχεται σε 116 εκατομμύρια ευρώ. Εάν προσθέσουμε και τη βοήθεια των κρατών μελών, το σύνολο της βοήθειας της Ένωσης είναιψηλότερο από 320 εκατομμύρια ευρώ για το 2001.

Η ανθρωπιστική βοήθεια που χορηγήθηκε στο Αφγανιστάν από την Επιτροπή (μέσω της ECHO) πριν από τις 11 Σεπτεμβρίου 2001 ανήρχετο σε 23,4 εκατομμύρια ευρώ και αφορούσε κυρίως δύο ευάλωτες ομάδες πληθυσμού:

- τους πληθυσμούς που εκτοπίστηκαν από την ξηρασία ή από τις μάχες, στο πλαίσιο προγραμμάτωνδροδότησης και αποχέτευσης, διανομής προϊόντων πρώτης ανάγκης, και προγραμμάτων παροχής ιατρικών ειδών και τροφίμων.·

- τους πληθυσμούς που διαμένουν στην εν λόγω περιοχή και έχουν πληγεί από την ξηρασία, με διανομή τροφίμων.

Τα έργα επιβραδύνθηκαν από τα γεγονότα της 11ης Σεπτεμβρίου 2001 λόγω αναχώρησης των εκπατρισθέντων, αλλά δεν διακόπηκαν (με εξαίρεση τα έργα εκκαθάρισης ναρκοπεδίων) χάρη στις ικανότητες και στην προσήλωση του ντόπιου αφγανικού προσωπικού.

Το συμπληρωματικό ποσό 25 εκατομμυρίων ευρώ που προήλθε από το απόθεμα για έκτακτες ανάγκες του κοινοτικού προϋπολογισμού, και που εγκρίθηκε από την αρμόδια για τον προϋπολογισμό αρχή στις 15 Οκτωβρίου 2001 χρησιμοποιήθηκε προοδευτικά έτσι ώστε να προσαρμοστεί στην εξέλιξη της επί τόπου κατάστασης τόσο από την άποψη των αναγκών όσο και από την άποψη της πρόσβασης και της ασφάλειας.

Εγκρίθηκε μια πρώτη χρηματοδοτική απόφαση για ποσό ύψους 1,5 εκατομμυρίων ευρώπέρ της Διεθνούς Επιτροπής του Ερυθρού Σταυρού (ΔΕΕΣ) μετά τις πρώτες στρατιωτικές επιθέσεις του συνασπισμού, για να μπορέσει η οργάνωση να ενισχύσει την ιατρική της δομή σε ολόκληρη τη χώρα.

Ένα δεύτερο κονδύλιο 15 εκατομμυρίων ευρώ χρησιμοποιήθηκε αφενός για τη συνέχιση των προγραμμάτων παροχής βοήθειας στους εκτοπισμένους πληθυσμούς που ανέρχονται σε 1 εκατομμύριο, καθώς και για την εξασφάλιση της τροφοδοσίας των πληθυσμών που κατοικούν στην περιοχή.

Μια τρίτη χρηματοδοτική απόφαση για ποσό ύψους 8,5 εκατομμυρίων ευρώ επέτρεψε στην ECHO να προσαρμοστεί στις νέες ανάγκες που προέκυψαν από τις πρόσφατεςε στρατιωτικές εξελίξεις, ήτοι τηνποχώρηση των Ταλιμπάν στο μεγαλύτερο μέρος της χώρας: προγράμματα εκκαθάρισης ναρκοπεδίων και κατάρτισης για την ανίχνευση νέων εκρηκτικών μηχανισμών που έχει εγκαταστήσει ο στρατιωτικός συνασπισμός (cluster bombs), βοήθεια για την επιστροφή των εκτοπισθέντων λόγω της σύγκρουσης στον τόπο καταγωγής τους, εξασφάλιση βοήθειας για το νότιο μέρος της χώρας που έχει πληγεί σοβαρά από βομβαρδισμούς.

Όσον αφορά τα άλλα μέσα, η Επιτροπή, έχοντας συναίσθηση των δυσχερειών των γεωργών συνεπεία της απαγόρευσης της καλλιέργειας οπίου που επέβαλαν οι Ταλιμπάν (υπολογιζόμενος αριθμός των εκτοπισθέντων για αυτόν τον λόγο: περίπου 400 000 άτομα) αποφάσισε, κατά τον προγραμματισμό των ενεργειών της στο πλαίσιο του κονδυλίου B7-302(1), να χρηματοδοτήσει εναλλακτικές καλλιέργειες καθώς και εναλλακτικές πηγές εισοδημάτων στις επαρχίες που έχουν περισσότερο πληγεί από το διάταγμα που απαγορεύει την εν λόγω καλλιέργεια.

Μετά τα γεγονότα της 11ης Σεπτεμβρίου 2001, τροποποιήθηκαν τα σχέδια για να ληφθείπόψη (α) η πιθανότητα επανέναρξης της καλλιέργειας οπίου και (β) η απάντηση της διεθνούς κοινότητας στη φάση της ανασυγκρότησης. Η αντιμετώπιση των προβλημάτων παράνομης παραγωγής οπίου και της χρησιμοποίησης ναρκωτικών θα αποτελέσει ένα από τα βασικά διατομεακά θέματα, που θα καλυφθεί ασφαλώς από το κονδύλιο 187 εκατομμυρίων ευρώ που προορίζεται για την ανασυγκρότηση και την αποκατάσταση της χώρας (όπου δεν λαμβάνεταιπόψη η ανθρωπιστική βοήθεια), το οποίο σκοπεύει να κινητοποιήσει η Επιτροπή το 2002 και έπειτα, για όλες τις προσπάθειες ανασυγκρότησης.

Η πιθανότητα επανέναρξης της παραγωγής οπίου, λόγω ελλείψεως κεντρικού ελέγχου και προβλημάτων ασφάλειας στις περισσότερες χώρες, πράγματιφίσταται. Η βοήθεια που θα χορηγήσει η Ένωση και η στήριξη που θα παράσχουν οι αρχές θα συμβάλουν στην εξεύρεση εναλλακτικών λύσεων μέσω προγραμμάτων που αφορούν τις εναλλακτικές καλλιέργειες και την ενίσχυση των γεωργικών εισοδημάτων από άλλες πηγές.

Προβλέπεται να περιληφθεί στα διεθνή προγράμματα ρήτρα εξάρτησης από όρους η οποία θαποχρεώνει τις περιφερειακές αρχές και την τοπική αυτοδιοίκηση που ωφελούνται από τις αναπτυξιακές ενέργειες να αναλάβουν γραπτώς τηνποχρέωση να μειώσουν ή να εγκαταλείψουν την καλλιέργεια οπίου στην περιοχή τους.

Όσον αφορά τα συσταθέντα αποθέματα, είναι σκόπιμο να γίνει διάκριση μεταξύ των αποθεμάτων σπόρων για σπορά και των αποθεμάτων ναρκωτικών.

Για να αντιμετωπίσει το θέμα των αποθεμάτων σπόρων για σπορά και της καλλιέργειας οπίου, η Επιτροπή προβλέπει τη συγχρηματοδότηση ενός προγράμματος επόπτευσης των καλλιεργειών.

Όσον αφορά τα αποθέματα ναρκωτικών, είναι σκόπιμο να ληφθείπόψη ότι επί του παρόντος συνίστανται σε ηρωίνη και όχι σε όπιουμ και ότι τα αποθέματα, που μέχρι τώρα δεν κατέστη δυνατόν να αξιολογηθούν ή να εντοπιστούν, βρίσκονται πιθανώς στα χέρια εγκληματικών συμμοριών ή οργανώσεων. Συνεπώς, τα μέτρα που πρέπει να ληφθούν είναι πολύ διαφορετικά από αυτά που αφορούν τους παραγωγούς οπίου. Το θέμα είναι να εντοπιστούν, με σκοπό να καταστραφούν, τα αποθέματα που είναι πολύ πιθανόν να έχουν εγκαταλείψει το αφγανικό έδαφος, αλλά και να ενισχυθούν οι ικανότητες καταπολέμησης του λαθρεμπορίου σε περιφερειακό επίπεδο.

Για τον σκοπό αυτό, η Επιτροπή έχει μόλις χρηματοδοτήσει μια ενέργεια που αποσκοπεί στην ενίσχυση των ικανοτήτων της Κεντρικής Υπηρεσίας για την καταστολή των ναρκωτικών στο Τατζικιστάν (400 000 ευρώ), και συνεχίζει τη δράση της κατά μήκος της οδού της ηρωίνης με νέα έργα στην Κεντρική Ασία, το Ιράν και τον Καύκασο.

(1) B7-302, Βοήθεια στους εκριζωθέντες πληθυσμούς στις αναπτυσσόμενες χώρες της Ασίας και της Λατινικής Αμερικής. Προβλεπόμενη βοήθεια για τις δραστηριότητες στο Αφγανιστάν για το 2001-2004, περίπου 90 εκατομμύρια ευρώ.